Rikunarita-ORG/Wikinium huggingface dataset:
# హర్మన్‌ప్రీత్ కౌర్

హర్మన్‌ప్రీత్ కౌర్| 2017లో హర్మన్‌ప్రీత్ కౌర్ |
| వ్యక్తిగత సమాచారం |
| పూర్తి పేరు | హర్మన్‌ప్రీత్ కౌర్ భుల్లార్ |
| పుట్టిన తేదీ |  (1989-03-08) 1989 మార్చి 8 మోగా, పంజాబ్ , భారతదేశం |
| బ్యాటింగు | కుడిచేతి వాటం |
| బౌలింగు | కుడిచేతి వాటం ఆఫ్-బ్రేక్ |
| పాత్ర | ఆల్ రౌండర్ |

**హర్మన్‌ప్రీత్‌ కౌర్‌** భారత మహిళ క్రికెట్ జట్టుకు చెందిన అంతర్జాతీయ క్రికెట్ క్రీడాకారిణి. ఆమె 2009 మార్చి 7న పాకిస్తాన్ తో జరిగినతో జరిగిన వన్డే మ్యాచ్‌ ద్వారా అంతర్జాతీయ క్రికెట్ లోకి అడుగు పెట్టింది. ఆమె 2017 సంవత్సరానికి గాను 2017 ఆగస్టు 29న రాష్ట్రపతి రామ్‌నాథ్ కోవింద్ చేతులమీదుగా అర్జున అవార్డు అందుకుంది. హర్మన్‌ప్రీత్‌ కౌర్‌ ఐసీసీ మహిళా వన్డే కప్‌ - 2022లో పాల్గొన్న భారత మహిళా ప్రపంచ కప్‌ జట్టుకు వైస్ కెప్టెన్ గా ఎంపికైంది. అంతర్జాతీయ క్రికెట్‌కు మిథాలి రాజ్ 2022 జూన్ 8న రిటైర్మెంట్ ప్రకటించడంతో బీసీసీఐ హర్మన్‌ప్రీత్‌ కౌర్‌ను టీమిండియా మహిళా కెప్టెన్‌గా నియమించింది.

ప్రపంచ కప్ గెలిచిన అనంతరం ట్రోఫీతో భారత కెప్టెన్ హర్మన్‌ప్రీత్ కౌర్
ఆమె 2025లో భారత్ లో ఆస్ట్రేలియాతో జరిగిన వన్డే సిరీస్‌కు భారత్ కెప్టెన్‌గా ప్రాతినిధ్యం వహించి మహిళల వన్డే ప్రపంచకప్  విజేతగా నిలవడంలో కీలకపాత్ర పోషించింది. ఆమె దాదాపు 43 ఏళ్ల భారత అభిమానుల కలను ఆమె సారథ్యంలోని భారతజట్టు సాకారం చేసింది.

## క్రీడా జీవితం

హర్మన్‌ప్రీత్‌ కౌర్‌ 1989 మార్చి 8న పంజాబ్‌లోని మోగాలో జన్మించింది. ఆమె తండ్రి హర్మిందర్ సింగ్ భుల్లర్ క్రికెట్ ఆడేవాడు, అలా తన తండ్రి క్రికెట్ ఆడడం చూసి తాను కూడా ఆమె అబ్బాయిలతో కలిసి క్రికెట్ ఆడడం ప్రారంభించింది. హర్మన్‌ప్రీత్‌ క్రికెట్ ఆడడం, భారీ షాట్ల కొట్టడం చూసిన ఆమె తండ్రి స్థానిక పాఠశాలలో కోచ్ కమల్‌దీప్ సింగ్ సోధీ వద్ద చేర్పించి కోచింగ్‌ ఇప్పించాడు.

హర్మన్‌ప్రీత్‌ కౌర్‌ తరువాత పంజాబ్, రైల్వే క్రికెట్ జట్టు తరఫున ఆడిన తర్వాత 2009లో 19 ఏళ్ల వయసులో పాకిస్తాన్‌తో జరిగిన వన్డే మ్యాచ్‌లో అంతర్జాతీయ క్రికెట్‌లోకి అడుగుపెట్టింది. హర్మన్‌కు 2016లో టీ-20 టీమ్‌ కెప్టెన్సీ బాధ్యతలు, 2018లో ఐసీసీ టీ-20 కెప్టెన్‌గా బీసీసీఐ ఎంపిక చేసింది.

## అంతర్జాతీయ సెంచరీలు

### వన్డే సెంచరీస్

| Harmanpreet Kaur's One Day International centuries
 |
| --- |
| #
 | పరుగులు
 | మ్యాచ్
 | ప్రత్యర్థి
 | నగరం / దేశం
 | వేదిక
 | సంవత్సరం
 |
| **1** | 107 నాటౌట్
 | 31
 | ఇంగ్లాండ్
 |  ముంబై, భారతదేశం
 | బ్రబౌర్న్ స్టేడియం
 | 2013
 |
| **2** | 103
 | 35
 | బంగ్లాదేశ్
 |  అహ్మదాబాద్, భారతదేశం
 | నరేంద్ర మోడీ స్టేడియం
 | 2013
 |
| **3** | 171\*
 | 77
 | ఆస్ట్రేలియా
 |  డెర్బీ, ఇంగ్లాండ్
 | కౌంటీ గ్రౌండ్, డెర్బీ
 | 2017
 |
| **4** | 109
 | 113
 | వెస్టిండీస్‌
 |  హామిల్టన్, న్యూజిలాండ్
 | సెడాన్ పార్క్
 | 2022
 |

### ట్వంటీ20 సెంచరీస్

| సంఖ్యా
 | పరుగులు
 | మ్యాచ్
 | ప్రత్యర్థి
 | నగరం / దేశం
 | వేదిక
 | సంవత్సరం
 |
| --- | --- | --- | --- | --- | --- | --- |
| **1** | 103
 | 89
 | న్యూజిలాండ్
 | గయానా, వెస్టిండీస్
 | ప్రొవిడెన్స్ స్టేడియం
 | 2018
 |

## గౌరవాలు

### భారతదేశం

* మహిళల క్రికెట్ ప్రపంచ కప్ : 2025
* మహిళల ట్వంటీ20 ఆసియా కప్ : 2012 , 2016, 2022
* ఆసియా క్రీడలు : బంగారు పతకం ( 2022 )
* కామన్వెల్త్ క్రీడలు : రజత పతకం ( 2022 )

### సూపర్నోవాలు

* మహిళల టీ20 ఛాలెంజ్ : 2018 ,  2019 ,  2022

### ముంబై ఇండియన్స్

* మహిళల ప్రీమియర్ లీగ్ : 2023 ,  2025

### వ్యక్తిగత

* అర్జున అవార్డు : 2017
* మహిళల బిగ్ బాష్ లీగ్ ప్లేయర్ ఆఫ్ ది టోర్నమెంట్: 2021–22
* *విజ్డెన్* క్రికెటర్ ఆఫ్ ది ఇయర్ : 2023
* సమయం 100 తదుపరి : 2023
* BBC 100 మంది మహిళలు : 2023

## మూలాలు
# సురేష్ రైనా

సురేష్ రైనా బ్యాటింగ్
సురేష్ రైనా ఫీల్డింగ్
1986, నవంబరు 27న ఉత్తర ప్రదేశ్ లోని ఘజియాబాదులో జన్మించిన **సురేష్ రైనా** (Suresh Raina) భారత్కు చెందిన క్రికెట్ క్రీడాకారుడు. 2005 జూలై నుంచి భారత వన్డే జట్టులో ఉంటున్నప్పటికీ ఇప్పటి వరకు 36 వన్డేలలో మాత్రమే ప్రాతినిధ్యం వహించాడు. 2006 ప్రారంభం నుంచి టెస్ట్ క్రికెట్‌కు అందుబాటులో ఉన్ననూ ఇంకనూ టెస్ట్ మ్యాచ్ ఆరంగేట్రం చేయలేడు. దేశవాళీ క్రికెట్ పోటీలలో రంజీ ట్రోఫిలో ఉత్తర ప్రదేశ్ జట్టుకు ప్రాతినిధ్యం వహిస్తున్నాడు. దులీప్ ట్రోఫి పోటీలలో సెంట్రల్ జోన్ జట్టు తరఫున ఆడుతున్నాడు. బ్యాటింగ్ ఎడమచేతితో చేసే రైనా బౌలింగ్‌లో మంచి ఆఫ్ స్పిన్నర్.

## బాల్యం

రైనాది కశ్మీరీ పండిట్ల కుటుంబం. వారి కుటుంబం కశ్మీర్ లోని రైనావారీ నుంచి 1980 ప్రాంతంలో ఉత్తరప్రదేశ్ లోని ఘజియాబాద్ కు వలస వెళ్ళింది. నాన్న త్రిలోక్ చంద్ ఆర్మీలో అధికారిగా పనిచేశాడు. అమ్మ పర్వేష్ గృహిణి. వారికి అయిదుగురు సంతానం. అందులో రైనా అందరికంటే చిన్నవాడు. ముగ్గురు అన్నయ్యలు, ఒక అక్క అందరూ చదువుకుని ఉద్యోగాల్లో స్థిరపడ్డారు. పదేళ్ళ వయసులో తనకు క్రికెట్ అంటే ఇష్టమని ఇంట్లోవాళ్ళకి చెబితే వాళ్ళు లక్నోలోని ప్రభుత్వ క్రీడాపాఠశాలలో చేర్పించారు. ఆరో తరగతి నుంచి అంతర్జాతీయ క్రికెట్ లో అడుగుపెట్టేంత వరకు దాదాపు తొమ్మిదేళ్ళు అక్కడే ఉన్నాడు.

## ప్రారంభ క్రీడా జీవితం

13 సంవత్సరాల వయస్సులోనే క్రికెట్ ఆటపై దృష్టి పెట్టినాడు. చిన్న వయస్సులోనే అండర్-16 ఉత్తర ప్రదేశ్ జట్టుకు కెప్టెన్‌గా వ్యవహరించాడు. పదిహేనున్నర సంవత్సరాల ప్రాయంలో అండర్-19 జట్టుకు ఎంపైకై ఇంగ్లాండు పర్యటించి రెండు అర్థసెంచరీలు సాధించాడు. ఆ తదుపరి సంవత్సరం అండర్-17 టీం తరఫున శ్రీలంక పర్యటించాడు. 2003లో 16 సంవత్సరాల వయస్సులోనే ఉత్తర ప్రదేశ్ తరఫున తొలిసారిగా రంజీ ట్రోఫి అస్సాంపై ఆడినాడు. ఆ తదనంతరం అండర్-19 ఆసియా కప్‌లో పాల్గొనడానికి పాకిస్తాన్ పర్యటించాడు. 2004లో అండర్-19 ప్రపంచ కప్ పోటీలలో కూడా ప్రాతినిధ్యం వహించాడు. ఆ ప్రపంచ కప్ పోటీలలో కేవలం 38 బంతుల్లో 90 పరుగులు సాధించడమే కాకుండా మొత్తం 3 అర్థసెంచరీలు సాధించాడు. 2005 ప్రారంభంలో ఛాలెంజర్ సీరీస్‌కు ఎంపైకైనాడు. సచిన్ టెండుల్కర్ గాయపడటంతో 2005 లో శ్రీలంకలో జరిగిన ఇండియన్ ఆయిల్ కప్ లో పాల్గొన్నాడు.

## అంతర్జాతీయ క్రికెట్

రైనా అంతర్జాతీయ క్రికెట్ ప్రారంభం నిరాశజనకంగా ప్రారంభమైంది. ముత్తయ్య మురళీధరన్ చేతిలో గోల్డెన్ డకౌట్ అయి టోర్నమెంటు మొత్తం కలిపి 12.33 సగటుతో కేవలం 37 పరుగులు మాత్రమే సాధించాడు. సౌరవ్ గంగూలీ మళ్ళీ జట్టులోకి రావడంతో ఇతనికి అవకాశం రాలేదు. అప్పటి కోచ్ గ్రెగ్ చాపెల్ గంగూలీని తప్పించడంతో, మహ్మద్ కైఫ్ కు గాయం కావడంతో భారత్ పర్యటించిన శ్రీలంకతో 5 వన్డేల సీరీస్‌లో స్థానం సంపాదించాడు. తుది జట్టులో ఒక సారి స్థానం పొంది భారత్ గెలిచిన నాలుగవ వన్డేలో 39 (నాటౌట్) పరుగులు సాధించాడు. ఆ తరువాత గంగూలీ మళ్ళీ జట్టులో చేరడం గౌతమ్ గంభీర్ ఓపెనర్‌గా స్థానం పొందడంతో ఇతనికి అవకాశం లభించలేదు. ఇంగ్లాండుతో జరిగిన టెస్ట్ సీరీస్‌కు ఎంపైకైననూ టెస్టు మ్యాచ్ ఆడే అవకాశం లభించలేదు. ఫరీదాబాదులో జరిగిన వన్డేలో 81 (నాటౌట్) పరుగులు చేసి తొలి మ్యాన్ ఆఫ్ ది మ్యాచ్ అవార్డు పొందినాడు. ఆ తర్వాత మరో రెండు అర్థసెంచరీలు సాధించడంతో బిసిసిఐ సి-గ్రేడు (కాంట్రాక్టు) ప్రధానం చేసింది.రైనా ఉపయుక్తం అయిన స్పిన్నర్ కూడా.ఎన్నో మ్యాచ్లో దేశాన్ని తన బౌలింగ్ తో గెలిపించాడు.మూడు ఫార్మాట్ లలో శతకలు సాధించిన అతికొద్దివాళ్ళలో రైనా ఒకడు .

## వన్డే గణాంకాలు

సురేష్ రైనా 226 వన్డేలు ఆడి 35.31 సగటుతో 5615పరుగులు సాధించాడు. అందులో 36అర్థసెంచరీలు 5 శతకలు ఉన్నాయి. వన్డేలలో అతని అత్యధిక స్కోరు116 .

## బయటి లింకులు

* క్రిక్‌ఒన్ఫో ప్రొఫైల్ సురేష్ రైనా

## మూలాలు
# హార్దిక్ పాండ్యా

హార్దిక్ పాండ్యా| 2015 ఆగస్టులో హార్దిక్ పాండ్యా |
| వ్యక్తిగత సమాచారం |
| పూర్తి పేరు | హార్దిక్ హిమాన్షు పాండ్యా |
| పుట్టిన తేదీ |  (1993-10-11) 1993 అక్టోబరు 11 చోరియాసి, సూరత్ జిల్లా, గుజరాత్, భారతదేశం |
| మారుపేరు | కుంగ్ ఫూ పాండ్యా, హేయిరీ |
| ఎత్తు | 1.83 m (6 ft 0 in) |
| బ్యాటింగు | కుడిచేతి వాటం |
| బౌలింగు | కుడిచేతి - ఫాస్ట్ బౌలింగ్ |
| పాత్ర | ఆల్ రౌండర్ |
| బంధువులు | నటాషా స్టాంకోవిక్ (భార్య) కృనాల్ పాండ్యా (సోదరుడు) |
| అంతర్జాతీయ జట్టు సమాచారం
 |
| జాతీయ జట్టు | * ఇండియా (2016–present)
 |
| తొలి టెస్టు (క్యాప్ 289) | 2017 జూలై 26 - శ్రీలంక తో |
| చివరి టెస్టు | 2018 ఆగస్టు 30 - ఇంగ్లాండ్ తో |
| తొలి వన్‌డే (క్యాప్ 215) | 2016 అక్టోబరు 16 - న్యూజీలాండ్ తో |
| చివరి వన్‌డే | 2022 జూలై 17 - ఇంగ్లాండ్ తో |
| వన్‌డేల్లో చొక్కా సంఖ్య. | 33 |
| తొలి T20I (క్యాప్ 58) | 2016 జనవరి 26 - ఆస్ట్రేలియా తో |
| చివరి T20I | 2022 ఆగస్టు 7 - వెస్టిండీస్ తో |
|  |
| దేశీయ జట్టు సమాచారం
 |
| Years | Team |
| 2012/13–present | బరోడా |
| 2015–2021 | ముంబై ఇండియన్స్ *(స్క్వాడ్ నం. 33)* |
| 2022-present | గుజరాత్ టైటాన్స్ *(స్క్వాడ్ నం. 33)* |
|  |
| కెరీర్ గణాంకాలు |
|

| పోటీ | టెస్టులు | వన్‌డేలు | టీ20ఐ |
| --- | --- | --- | --- |
| మ్యాచ్‌లు | 11 | 62 | 49 |
| చేసిన పరుగులు | 532 | 1,267 | 484 |
| బ్యాటింగు సగటు | 31.29 | 33.34 | 19.36 |
| 100s/50s | 1/4 | 0/7 | 0/1 |
| అత్యధిక స్కోరు | 108 | 92\* | 51 |
| వేసిన బంతులు | 937 | 2,506 | 815 |
| వికెట్లు | 17 | 56 | 42 |
| బౌలింగు సగటు | 31.05 | 41.44 | 26.45 |
| ఒక ఇన్నింగ్సులో 5 వికెట్లు | 1 | 0 | 0 |
| ఒక మ్యాచ్‌లో 10 వికెట్లు | 0 | 0 | 0 |
| అత్యుత్తమ బౌలింగు | 5/28 | 4/28 | 4/38 |
| క్యాచ్‌లు/స్టంపింగులు | 7/– | 24/– | 30/– |

 |
|  |
| మూలం: ESPNcricinfo,  7 ఆగస్టు 2022 |

**హార్దిక్ పాండ్యా** (జననం 1993 అక్టోబరు 11) బరోడా క్రికెట్ టీంకు చెందిన భారత ఆటగాడు. ఇతను కుడి చేయి ఆటగాడు, బౌలర్ కూడా. 2015 పెప్సీ ఐపియల్ లో ముంబై ఇండియన్స్ జట్టు హార్దిక్ ను పది లక్షలు పెట్టి కొనుకుంది. చెన్నై సూపర్ కింగ్స్ తో మ్యాచ్ లో 12 బంతులలో 30 పరుగులు కావాల్సిఉండగా హార్దిక్ 8 బంతులలొనే 21 పరుగులు చేసి మ్యాచ్ గెలిపించాడు. కె కె ఆర్ తో డూ ఆర్ డై మ్యాచ్ లో 30 బంతుల్లో 61 పరుగులు చేసి మ్యాచ్ గెలిపించాడు. ఈ ప్రదర్శనకు హార్దిక్ భారత్ ఏ కు ఎంపిక అయ్యాడు. 2016లో ఆస్ట్రేలియా తో టీ20లో అంతర్జాతీయ క్రికెట్ కు అరంగేట్రం చేశాడు. తన తొలి బంతి వేయడానికి ముందు వరసగా 3 వైడ్ బాల్స్ వేసాడు. ఆ మ్యాచ్ లో హార్దిక్ 2 ఓవర్లకి 7 పరుగులు ఇచ్చి 2 వికెట్లు తీసాడు. శ్రీలంక, ఆసియా కప్, ప్రపంచ కప్ టీ20లలో బాగా ఆడి ఆకట్టుకున్నాడు. అంతర్జాతీయ క్రికెట్ లో ఎంపిక అయ్యినందుకు ముంబై ఇండియాన్స్ MI HiMASHU hardhik pandya ఏటా జీతం 50 లక్షలకు పెంచింది. 2016లో వన్ డే లలో అరంగేట్రం చేసాడు. అన్ని ఫార్మాట్లో కీలక ఆటగాడిగా మారాడు. పాకిస్థాన్ తో 2017 ఛాంపియన్స్ ట్రోఫీ లో పాక్ కు వణుకు పుట్టించాడు. కానీ ఆ మ్యాచ్ భారత్ ఓడిపోయింది. 2017లో లంక తో టెస్ట్ అరంగేట్రం చేసాడు. 2017లో ఆస్ట్రేలియాతో వన్ డే సిరీస్ లో మ్యాన్ ఆఫ్ ద సిరీస్ గా వెలుగొందాడు. 2018 ఐపీఎల్ కోసం 12 కోట్లు వెచ్చించింది. 2018 ఐపీఎల్ లో 18 వికెట్లు తీసాడు. 2018 జూన్ 29న జరిగిన ఐర్లాండ్ టీ20 లో 9 బంతుల్లో 39 పరుగులు చేసి జట్టు కు బారి స్కోర్ అందించాడు. జులై 8న ఇంగ్లండ్ తో టీ20 లో 4 వికెట్లు, 10 బంతులలో 42 పరుగులు చేసి విజయం అందించాడు.

## మూలాలు

## ఇతర లింకులు

* క్రిక్‌ఇన్ఫో లో హార్దిక్ పాండ్యా ప్రొఫైల్
* క్రికెట్ ఆర్కివ్ లో హార్దిక్ పాండ్యా వివరాలు
# గులాబ్‌రాయ్ రాంచంద్

గులాబ్‌రాయ్ రాంచంద్
**గులాబ్‌రాయ్ రాంచంద్** (జూలై 26, 1927 - సెప్టెంబర్ 9, 2003) (Gulabrai Ramchand) భారత మాజీ క్రికెట్ క్రీడాకారుడు. భారత జట్టు తరఫున 33 టెస్ట్ మ్యాచ్‌లలో ప్రాతినిధ్యం వహించాడు. ఆస్ట్రేలియా పై ఆడిన భారత జట్టుకు కెప్టెన్‌గా వ్యవహరించి ఆ సిరీస్‌ను గెలిపించాడు. అదే కెప్టెన్‌గా అతని ఏకైక సిరీస్ కావడం గమనార్హం.

## జననం

1927, జూలై 26 న కరాచిలో జన్మించాడు.

## టెస్ట్ క్రికెట్ గణాంకాలు

33 టెస్టులు ఆడిన రాంచంద్ 24.58 సగటుతో 1180 పరుగులు సాధించాడు. అందులో 2 సెంచరీలు, 5 అర్థసెంచరీలు ఉన్నాయి. టెస్ట్ క్రికెట్‌లో అతని అత్యధిక స్కోరు 109 పరుగులు. టెస్టులలో 41 వికెట్లు కూడా సాధించాడు. అత్యుత్తమ బౌలింగ్ విశ్లేషణ 49 పరుగులకు 6 వికెట్లు.

## ఫస్ట్ క్లాస్ క్రికెట్ గణాంకాలు

గులాబ్‌రాయ్ 145 ఫస్ట్ క్లాస్ మ్యాచ్‌లు ఆడి 36.30 సగటుతో 6026 పరుగులు సాధించాడు. అందులో 16 సెంచరీలు, 28 అర్థసెంచరీలు ఉన్నాయి. అత్యధిక స్కోరు 230 (నాటౌట్) . బౌలింగ్‌లో 255 వికెట్లు సాధించాడు.

## మరణం

2003, సెప్టెంబర్ 9 న ముంబాయిలో రాంచంద్ మరణించాడు.

## మూలాలు
# ప్రశాంత్ వీర్

Prashant Veer| వ్యక్తిగత సమాచారం |
| --- |
| పూర్తి పేరు | Prashant Ramendra Veer |
| పుట్టిన తేదీ |  (2005-11-24) 2005 నవంబరు 24 Amethi, Uttar Pradesh, India |
| బ్యాటింగు | Left-handed |
| బౌలింగు | Left-arm orthodox spin |
| పాత్ర | All rounder |
| దేశీయ జట్టు సమాచారం
 |
| Years | Team |
| 2023–present | Uttar Pradesh |
|  |
| కెరీర్ గణాంకాలు |
|

| పోటీ | FC | T20 |
| --- | --- | --- |
| మ్యాచ్‌లు | 2 | 9 |
| చేసిన పరుగులు | 7 | 112 |
| బ్యాటింగు సగటు | 3.50 | 28.00 |
| 100లు/50లు | 0/0 | 0/0 |
| అత్యధిక స్కోరు | 6 | 40\* |
| వేసిన బంతులు | 79 | 186 |
| వికెట్లు | 2 | 12 |
| బౌలింగు సగటు | 14.00 | 16.66 |
| ఒక ఇన్నింగ్సులో 5 వికెట్లు | – | – |
| ఒక మ్యాచ్‌లో 10 వికెట్లు | – | – |
| అత్యుత్తమ బౌలింగు | 2/13 | 3/7 |
| క్యాచ్‌లు/స్టంపింగులు | 1/– | 4/– |

 |
|  |
| మూలం: ESPNcricinfo, 2025 22 December |

**ప్రశాంత్ రామేంద్ర వీర్** (జననం 24 నవంబర్ 2005) భారతీయ క్రికెటర్, అతను ఆల్ రౌండర్‌గా ఆడుతున్నాడు. అతను ఎడమచేతి వాటం బ్యాట్స్‌మన్, ఎడమచేతి వాటం ఆర్థోడాక్స్ స్పిన్ బౌలర్. అతను ఉత్తర ప్రదేశ్ క్రికెట్ జట్టుకు ప్రాతినిధ్యం వహిస్తాడు. అతను అక్టోబర్ 17, 2023న తమిళనాడుతో జరిగిన మ్యాచ్‌లో ఉత్తర ప్రదేశ్ తరపున ట్వంటీ20లో అరంగేట్రం చేశాడు. అక్టోబర్ 25, 2025న ఒడిశాతో జరిగిన మ్యాచ్‌లో ఫస్ట్ క్లాస్ అరంగేట్రం చేశాడు.

2026 ఇండియన్ ప్రీమియర్ లీగ్ కు ముందు నిర్వహించిన ఆటగాళ్ల వేలంలో, చెన్నై సూపర్ కింగ్స్ అతన్ని ₹142 మిలియను (US$1.8 million) , ఇండియన్ ప్రీమియర్ లీగ్ చరిత్రలో ఒక అన్‌క్యాప్డ్ ఆటగాడికి ఇప్పటివరకు వచ్చిన అత్యధిక ధర ఇదే.

## మూలాలు

## బాహ్య లింకులు

* ప్రశాంత్ వీర్ at ESPNcricinfo
# కార్తీక్ శర్మ

Kartik Sharma| వ్యక్తిగత సమాచారం |
| --- |
| పుట్టిన తేదీ |  (2006-04-26) 2006 ఏప్రిల్ 26 Rajasthan, India |
| బ్యాటింగు | Right-handed |
| పాత్ర | Wicket keeper batter |
| దేశీయ జట్టు సమాచారం
 |
| Years | Team |
| 2024–present | Rajasthan |
|  |
| కెరీర్ గణాంకాలు |
|

| పోటీ | FC | LA | T20 |
| --- | --- | --- | --- |
| మ్యాచ్‌లు | 8 | 9 | 12 |
| చేసిన పరుగులు | 479 | 445 | 334 |
| బ్యాటింగు సగటు | 43.54 | 55.62 | 30.36 |
| 100s/50s | 3/0 | 2/2 | 0/2 |
| అత్యధిక స్కోరు | 139 | 123 | 58 |
| వేసిన బంతులు | – | – | – |
| వికెట్లు | – | – | – |
| బౌలింగు సగటు | – | – | – |
| ఒక ఇన్నింగ్సులో 5 వికెట్లు | – | – | – |
| ఒక మ్యాచ్‌లో 10 వికెట్లు | – | – | – |
| అత్యుత్తమ బౌలింగు | –/– | –/– | –/– |
| క్యాచ్‌లు/స్టంపింగులు | 3/– | 7/– | 3/– |

 |
|  |
| మూలం: ESPNcricinfo, 2025 22 December |

**కార్తిక్ శర్మ** (జననం 26 ఏప్రిల్ 2006) ఒక భారతీయ క్రికెటర్, అతను వికెట్ కీపర్‌గా ఆడతాడు. అతను కుడిచేతి వాటం గల మిడిల్ ఆర్డర్ బ్యాటర్. అతను రాజస్థాన్ క్రికెట్ జట్టుకు ప్రాతినిధ్యం వహిస్తాడు. అతను నవంబర్ 2025లో రాజస్థాన్ తరపున తన ఫస్ట్ క్లాస్, ట్వంటీ20 అరంగేట్రం చేసాడు. డిసెంబర్ 2025లో తన మొదటి లిస్ట్ A మ్యాచ్ ఆడాడు.

2026 ఇండియన్ ప్రీమియర్ లీగ్‌కు ముందు నిర్వహించిన ఆటగాళ్ల వేలంలో, అతడిని చెన్నై సూపర్ కింగ్స్ ₹142 మిలియను (US$1.8 million) దక్కించుకుంది., ఇండియన్ ప్రీమియర్ లీగ్ చరిత్రలో అంతర్జాతీయ మ్యాచ్‌లు ఆడని ఆటగాడికి వచ్చిన అత్యధిక బిడ్.

## మూలాలు

## బాహ్య లింకులు

* కార్తీక్ శర్మ at ESPNcricinfo
# అన్షుల్ కాంబోజ్

అన్షుల్ కాంబోజ్| వ్యక్తిగత సమాచారం |
| --- |
| పుట్టిన తేదీ |  (2000-12-06) 2000 డిసెంబరు 6 కర్నాల్, హర్యానా, భారతదేశం |
| ఎత్తు | 1.89 m (6 ft 2 in)  |
| బ్యాటింగు | కుడిచేతి |
| బౌలింగు | కుడిచేతి మీడియం |
| పాత్ర | బౌలింగ్ ఆల్ రౌండర్ |
| దేశీయ జట్టు సమాచారం
 |
| Years | Team |
| 2021/22–ప్రస్తుతం | హర్యానా |
| 2024 | ముంబై ఇండియన్స్ |
| 2025–ప్రస్తుతం | చెన్నై సూపర్ కింగ్స్ |
|  |
| కెరీర్ గణాంకాలు |
|

| పోటీ | ఫస్ట్-క్లాస్ | లిస్ట్ ఎ | టీ20ఐ |
| --- | --- | --- | --- |
| మ్యాచ్‌లు | 22 | 25 | 22 |
| చేసిన పరుగులు | 410 | 55 | 52 |
| బ్యాటింగు సగటు | 14.64 | 9.16 | 19.88 |
| 100s/50s | 0/0 | 0/0 | 0/0 |
| అత్యధిక స్కోరు | 46 | 19\* | 17 |
| వేసిన బంతులు | 3,236 | 1,170 | 389 |
| వికెట్లు | 74 | 40 | 26 |
| బౌలింగు సగటు | 22.66 | 20.00 | 19.88 |
| ఒక ఇన్నింగ్సులో 5 వికెట్లు | 2 | 0 | 0 |
| ఒక మ్యాచ్‌లో 10 వికెట్లు | 1 | – | – |
| అత్యుత్తమ బౌలింగు | 10/49 | 4/22 | 3/12 |
| క్యాచ్‌లు/స్టంపింగులు | 10/– | 8/– | 9/– |

 |
|  |
| మూలం: [1] |

**అన్షుల్ కాంబోజ్** (జననం డిసెంబర్ 6, 2000) భారతీయ క్రికెటర్, ఆయన దేశీయ క్రికెట్‌లో హర్యానా తరపున, ఇండియన్ ప్రీమియర్ లీగ్‌లో ముంబై ఇండియన్స్ తరపున ఆడాడు. ఆయన అక్టోబర్ 2024లో ఏసీసీ ఎమర్జింగ్ జట్ల ఆసియా కప్ కోసం ఇండియా ఏ జట్టు జట్టులో సభ్యుడిగా ఉన్నాడు. అన్షుల్ కాంబోజ్ 2022 ఫిబ్రవరి 17న హర్యానా తరపున 2021–22 రంజీ ట్రోఫీలో తన ఫస్ట్-క్లాస్, 2022 అక్టోబర్ 22న ట్వంటీ20 అరంగేట్రం చేశాడు. ఆయన హర్యానా తరపున 2022–23 సయ్యద్ ముష్తాక్ అలీ ట్రోఫీలో, లిస్ట్ A క్రికెట్‌లో 2022 నవంబర్ 15న హర్యానా తరపున 2022–23 విజయ్ హజారే ట్రోఫీలో అరంగేట్రం చేశాడు. అన్షుల్ కాంబోజ్ టాటా ఐపీఎల్ 2025 మెగా వేలంలో చెన్నై సూపర్ కింగ్స్ కు 3.4 కోట్లకు అమ్ముడయ్యాడు.

## దేశీయ కెరీర్

అన్షుల్ కాంబోజ్ ఫిబ్రవరి 2022లో త్రిపురతో జరిగిన రంజీ ట్రోఫీలో హర్యానా తరఫున అరంగేట్రం చేసి తన ప్రతిభను ప్రదర్శించాడు. ఆయన 2022–23 సయ్యద్ ముష్తాక్ అలీ ట్రోఫీలో 7 మ్యాచ్‌లలో 7 వికెట్లు, 2023–24 విజయ్ హజారే ట్రోఫీలో హర్యానా తరఫున 10 మ్యాచ్‌లలో 17 వికెట్లు తీసి హర్యానా టైటిల్‌ను సాధించడంలో తన పాత్ర పోషించాడు. అన్షుల్ కాంబోజ్ ప్రదర్శనలు అతన్ని 2024 ఇండియన్ ప్రీమియర్ లీగ్ వేలంలో ముంబై ఇండియన్స్ కొనుగోలు చేయడంలో సహాయపడ్డాయి. అతను ఫస్ట్ క్లాస్ సర్క్యూట్‌లో 2024–25 దులీప్ ట్రోఫీకి ఎంపికై 17.12 సగటుతో 3 మ్యాచ్‌లలో 16 వికెట్లు తీసి,ప్లేయర్ ఆఫ్ ది టోర్నమెంట్‌గా ఎంపికయ్యాడు. అన్షుల్ కాంబోజ్ నవంబర్ 2024లో కేరళపై రంజీ ట్రోఫీలో ఇన్నింగ్స్‌లో పది వికెట్లు తీసిన మూడవ బౌలర్ అయ్యాడు, హర్యానా తరఫున కేరళకు జట్టుతో ఆడాడు.

## మూలాలు
# రాజీవ్ కుమార్ (క్రికెటర్)

రాజీవ్ కుమార్| వ్యక్తిగత సమాచారం |
| --- |
| పుట్టిన తేదీ |  (1976-12-02) 1976 డిసెంబరు 2 పాట్నా, బీహార్ |
| బ్యాటింగు | కుడిచేతి వాటం |
| బౌలింగు | కుడిచేతి మీడియం |
| పాత్ర | బ్యాట్స్‌మన్ |
| దేశీయ జట్టు సమాచారం
 |
| Years | Team |
| 1994/95–2003/04 | Bihar |
| 2004/05–2010/11 | Jharkhand |
| 2007/08–2008/09 | Royal Bengal Tigers |
|  |
| ప్రధాన కోచ్‌గా
 |
| Years | జట్టు |
| 2024–present | Pokhara Avengers |
|  |
| కెరీర్ గణాంకాలు |
|

| పోటీ | FC | LA | T20 |
| --- | --- | --- | --- |
| మ్యాచ్‌లు | 84 | 63 | 9 |
| చేసిన పరుగులు | 5,078 | 1,956 | 175 |
| బ్యాటింగు సగటు | 39.67 | 40.75 | 35.00 |
| 100s/50s | 10/27 | 1/15 | 1/15 |
| అత్యధిక స్కోరు | 164 | 106\* | 45\* |
| వేసిన బంతులు | 114 | 108 | – |
| వికెట్లు | 1 | 2 | – |
| బౌలింగు సగటు | 65.00 | 62.00 | – |
| ఒక ఇన్నింగ్సులో 5 వికెట్లు | 0 | 0 | – |
| ఒక మ్యాచ్‌లో 10 వికెట్లు | 0 | 0 | – |
| అత్యుత్తమ బౌలింగు | 1/12 | 2/35 | – |
| క్యాచ్‌లు/స్టంపింగులు | 66/– | 30/– | 5/– |

 |
|  |
| మూలం: ESPNcricinfo, 2016 15 February |

**రాజీవ్ కుమార్** (జననం 1976, డిసెంబరు 2) భారతీయ మాజీ ఫస్ట్-క్లాస్ క్రికెటర్. అతను బీహార్,జార్ఖండ్ తరపున ఆడాడు. ప్రస్తుతం ఆయన జార్ఖండ్ ప్రధాన కోచ్‌గా, చెన్నై సూపర్ కింగ్స్‌కు ఫీల్డింగ్ కోచ్‌గా పనిచేస్తున్నాడు. రాజీవ్ ఫస్ట్ క్లాస్ కెరీర్‌లో భారత మాజీ కెప్టెన్ మహేంద్ర సింగ్ ధోనికి కూడా కెప్టెన్‌గా ఉన్నాడు.

## కెరీర్

కుడిచేతి వాటం బ్యాట్స్‌మన్ అయిన కుమార్ 1994/95, 2003/04 సీజన్ల మధ్య బీహార్ తరపున, అలాగే 2004/05, 2010/11 మధ్య జార్ఖండ్ తరపున ఆడాడు. అతను 1998లో ఆస్ట్రేలియాతో జరిగిన మ్యాచ్‌లో ఇండియా 'ఎ' తరపున ఆడాడు, 1999లో హాలండ్‌లో పర్యటించిన ఇండియా 'ఎ' జట్టులో కూడా సభ్యుడిగా ఉన్నాడు. 1997-98 రంజీ ట్రోఫీలో 57.50 సగటుతో 805 పరుగులు సాధించి, మూడు సెంచరీలు చేశాడు. 2004/05లో దేశీయ క్రికెట్‌లో బీహార్ స్థానంలో జార్ఖండ్ వచ్చిన తర్వాత, కుమార్ కొత్త జట్టుతో తన కెరీర్‌ను కొనసాగించాడు. అతను ఈస్ట్ జోన్, విల్స్ XI తరపున కూడా ఆడాడు. కొన్ని మ్యాచ్‌లలో జార్ఖండ్‌కు నాయకత్వం వహించాడు. 2007 చివరలో, అతను తిరుగుబాటు ఇండియన్ క్రికెట్ లీగ్ లో చేరాడు. తదుపరి సీజన్ వరకు రాయల్ బెంగాల్ టైగర్స్ (కోల్‌కతా టైగర్స్) తరపున ఆడాడు. ఐసిఎల్ ఆటగాళ్లకు బిసిసిఐ క్షమాభిక్ష ఆఫర్‌ను అంగీకరించి అతను దేశీయ క్రికెట్‌కు తిరిగి వచ్చాడు. అతను తన చివరి పోటీ మ్యాచ్‌ను డిసెంబర్ 2010లో ఆడాడు.

కుమార్ 2014లో జార్ఖండ్ అండర్-19 కోచ్ అయ్యాడు. 2015/16 సీజన్ కు ముందు, జార్ఖండ్ స్టేట్ క్రికెట్ అసోసియేషన్ కుమార్ ను జార్ఖండ్ సీనియర్ జట్టుకు ప్రధాన కోచ్ గా నియమించింది, ఆ స్థానంలో వి. వెంకట్రామ్ స్థానంలో ఉన్నారు.

## కోచింగ్ కెరీర్

అతను చెన్నై సూపర్ కింగ్స్ జట్టుకు ఫీల్డింగ్ కోచ్‌గా నియమితుడయ్యాడు.

## మూలాలు

## బాహ్య లింకులు

* రాజీవ్ కుమార్ at ESPNcricinfo
# జాకీ భగ్నానీ

| జాకీ భగ్నానీ |
| --- |
|  |
| జననం |  (1984-12-25) 1984 డిసెంబరు 25 కోల్‌కాతా, భారతదేశం |
| వృత్తి | * నటుడు
* సినీ నిర్మాత
 |
| క్రియాశీలక సంవత్సరాలు | 2009 - ప్రస్తుతం |
| Partner | రకుల్ ప్రీత్ సింగ్ |
| తండ్రి | వశు భగ్నానీ |
| బంధువులు | దీప్సిక దేశ్‌ముఖ్ (సోదరి) |

**జాకీ భగ్నానీ** భారతదేశానికి చెందిన సినిమా నటుడు, నిర్మాత, వ్యాపారవేత్త. ఆయన 2009లో *కల్ కిస్నే దేఖా* సినిమా ద్వారా సినిమారంగంలోకి అడుగుపెట్టాడు.

## నటించిన సినిమాలు

| సంవత్సరం
 | పేరు
 | పాత్ర
 | ఇతర విషయాలు
 |
| --- | --- | --- | --- |
| 2001
 | *రెహనా హై టెర్రే దిల్ మే* | బొకే డెలివరీ మాన్
 | అతిధి పాత్ర
 |
| 2009
 | *కల్ కిస్నే దేఖా* | నిహాల్ సింగ్
 |  |
| 2011
 | *ఫాల్తు* | రితేష్ విరానీ
 |  |
| 2012
 | *అజబ్ గజాబ్ లవ్* | రాజ్‌వీర్ గ్రేవాల్
 |  |
| 2013
 | *రంగేజ్* | రిషి దేశ్‌పాండే
 |  |
| 2014
 | *యంగిస్తాన్* | ప్రధాన మంత్రి అభిమన్యు కౌల్
 |  |
| 2015
 | *వెల్‌కమ్ 2 కరాచీ* | కేదార్ పటేల్
 |  |
| 2017
 | *కార్బన్* | యాదృచ్ఛిక శుక్లా
 | షార్ట్ ఫిల్మ్
 |
| 2018
 | *మిత్రోన్* | జై
 |  |
| *మోహిని* | సందీప్
 | తొలి తమిళ చిత్రం
 |

## మ్యూజిక్ వీడియోలు

| సంవత్సరం
 | పేరు
 | గాయకులు
 | ఇతర విషయాలు
 |
| --- | --- | --- | --- |
| 2019
 | *చూడియన్* | దేవ్ నేగి, అసీస్ కౌర్
 |  |
| *ఆ జానా* | దర్శన్ రావల్ , ప్రకృతి కాకర్
 |  |
| 2020
 | *జుగ్ని 2.0* | కనికా కపూర్ , గురుప్రీత్ సింగ్
 | నిర్మాత
 |

## నిర్మించిన సినిమాలు

| సంవత్సరం
 | శీర్షిక
 |
| --- | --- |
| 2016
 | *సర్బ్జిత్* |
| 2018
 | *దిల్ జుంగ్లీ* |
| వెల్కమ్ టు *న్యూయార్క్‌* |
| 2020
 | *జవానీ జానేమన్* |
| *కూలీ నం. 1* |
| 2021
 | *బెల్ బాటమ్* |
| 2022
 | *గణపత్* |
| *మహావీర్ కర్ణ* |
| *సిండ్రెల్లా* |
| 2023
 | *మిషన్ లయన్* |
| *బడే మియా చోటే మియా* |

## అవార్డులు

| సంవత్సరం
 | సినిమా
 | అవార్డు
 | వర్గం
 | ఫలితం
 |
| --- | --- | --- | --- | --- |
| 2010
 | *కల్ కిస్నే దేఖా* | ఐఫా అవార్డు
 | స్టార్ డెబ్యూ ఆఫ్ ది ఇయర్ - పురుషుడు
 | గెలుపు
 |
| అప్సర అవార్డులు
 | ఉత్తమ తొలి ప్రదర్శన (పురుషుడు)
 | గెలుపు
 |
| స్టార్ గిల్డ్ అవార్డులు
 | ఉత్తమ పురుష అరంగేట్రం
 | గెలుపు
 |
| 2012
 | *ఫాల్తు* | స్టార్ గిల్డ్ అవార్డులు
 | రేపటి సూపర్ స్టార్ - పురుషుడు
 | గెలుపు
 |
| 2014
 | *యంగిస్తాన్* | బిగ్ స్టార్ ఎంటర్‌టైన్‌మెంట్ అవార్డులు
 | సామాజిక పాత్రలో బిగ్ స్టార్ మోస్ట్ ఎంటర్టైనింగ్ యాక్టర్ - పురుషుడు
 | గెలుపు
 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో జాకీ భగ్నానీ పేజీ
* ఫేస్ బుక్ జాకీ భగ్నానీ
# దిబాకర్ బెనర్జీ

| దిబాకర్ బెనర్జీ |
| --- |
|  |
| జననం |  (1969-06-21) 1969 జూన్ 21 న్యూఢిల్లీ , భారతదేశం |
| పాఠశాల/కళాశాలలు | నేషనల్ ఇన్స్టిట్యూట్ ఆఫ్ డిజైన్ |
| వృత్తి | * ఫిల్మ్ మేకర్
* స్క్రీన్ రైటర్
* గీత రచయిత
* సంగీత దర్శకుడు
 |
| క్రియాశీలక సంవత్సరాలు | 2006–ప్రస్తుతం |

**దిబాకర్ బెనర్జీ** (జననం 21 జూన్ 1969) భారతదేశానికి చెందిన సినీ దర్శకుడు, స్క్రీన్ రైటర్, నిర్మాత. ఆయన తన వృత్తిని అడ్వర్టైజింగ్‌లో ప్రారంభించి ఫీచర్ ఫిల్మ్‌మేకర్‌గా, యాడ్-ఫిల్మేకర్‌గా కొనసాగుతున్నాడు. దిబాకర్ బెనర్జీ తన స్వంత చలనచిత్ర నిర్మాణ సంస్థ దిబాకర్ బెనర్జీ ప్రొడక్షన్స్‌ని నడుపుతున్నాడు.

దిబాకర్ బెనర్జీ ఖోస్లా కా ఘోస్లా (2006), ఓయే లక్కీ! లక్కీ ఓయ్! (2008) సినిమాలకుగాను రెండూ జాతీయ చలనచిత్ర అవార్డులను గెలుచుకున్నాడు.

## ఫిల్మోగ్రఫీ

| సంవత్సరం
 | సినిమా
 | దర్శకుడు
 | నిర్మాత
 | స్క్రీన్ రైటర్
 | మూ
 |
| --- | --- | --- | --- | --- | --- |
| 2006
 | *ఖోస్లా కా ఘోస్లా* | Y |  |  |  |
| 2008
 | *ఓయ్ లక్కీ! లక్కీ ఓయ్!* | Y |  | Y |  |
| 2010
 | లవ్ సెక్స్ ఔర్ ధోఖా
 | Y | Y | Y |  |
| 2012
 | *షాంఘై* | Y | Y | Y |  |
| 2013
 | *బాంబే టాకీస్* | Y |  | Y |  |
| 2015
 | *డిటెక్టివ్ బ్యోమకేష్ బక్షి!* | Y | Y | Y |  |
| 2015
 | *తిత్లీ* |  | Y |  |  |
| 2018
 | *లస్ట్ స్టోరీస్* | Y |  | Y |  |
| 2020
 | *ఘోస్ట్ స్టోరీస్* | Y |  | Y |  |
| 2021
 | *సందీప్ ఔర్ పింకీ ఫరార్* | Y | Y | Y |  |
| 2024
 | *లవ్ సెక్స్ ఔర్ ధోఖా 2* | Y | Y | Y |  |

## మూలాలు

## బయటి లింకులు

* ఇంటర్నెట్ మూవీ డేటాబేసు లో దిబాకర్ బెనర్జీ పేజీ
# ఉదయ (నటుడు)

| ఉదయ |
| --- |
| జననం | సెంథిల్ కుమార్ |
| వృత్తి | నటుడు |
| క్రియాశీలక సంవత్సరాలు | 1998 - ప్రస్తుతం |
| ఎత్తు | 1.68 m (5 ft 6 in) |
| తల్లిదండ్రులు | ఎ. ఎల్. అళగప్పన్ (తండ్రి) |
| బంధువులు | ఎ. ఎల్. విజయ్ (సోదరుడు) |

**ఉదయ** తమిళ భాషా చిత్రాలలో నటించిన భారతీయ నటుడు. ఆయన ప్రముఖ నిర్మాత ఎ. ఎల్. అళగప్పన్ కుమారుడు, దర్శకుడు ఎ. ఎల్. విజయ్ సోదరుడు.

## కెరీర్

ఉదయ తన తండ్రి ఎ. ఎల్. అళగప్పన్ 1998లో నిర్మించిన ఇని ఎల్లం సుగమే (1998) చిత్రంతో అరంగేట్రం చేసాడు. ఆయన అసలు పేరు సెంథిల్‌కుమార్‌. ఉదయ తర్వాత భారతి కన్నన్ రూపొందించిన తిరునెల్వేలిలో ప్రభు, కరణ్‌లతో పాటు ప్రధాన పాత్రలో వింధ్యకు జోడీగా నటించాడు. ఆ తర్వాత, కలకలప్పు, షక్కలక బేబీలలో నటించాడు.

ఉదయ నటించిన రా రా (2011)సానుకూల సమీక్షలను అందుకుంది. హర్రర్ చిత్రం ఏవీ కుమార్‌లో పని చేయడానికి ముందు ఆయన తన సోదరుడి తలైవా (2013)లో సహాయక పాత్రను పోషించాడు.

## వ్యక్తిగత జీవితం

ఆగస్టు 2007లో కీర్తికతో ఆయన వివాహం జరిగింది.

## ఫిల్మోగ్రఫీ

### సినిమాలు

|  |  |  |  |
| --- | --- | --- | --- |
| **సంవత్సరం** | **సినిమా** | **పాత్ర** | **నోట్స్** |
| 1998
 | ఇని ఎల్లమ్ సుగమే
 |  |  |
| 2000
 | తిరునెల్వేలి
 | సత
 |  |
| 2001
 | కలకలప్పు
 | కర్ణుడు
 |  |
| 2002
 | షకలక బేబీ
 | ఉదయ్
 | అతిథి పాత్ర
 |
| 2009
 | ఉన్నై కన్ను తెరుస్తే
 | రుద్ర
 |  |
| 2011
 | పూవా తాళయ్య
 | కొడువ
 |  |
| రా రా
 | భారతి
 |  |
| 2013
 | తలైవా
 | వీడియో కుమార్
 |  |
| 2015
 | ఏవీ కుమార్
 | కుమార్
 |  |
| 2018
 | ఉత్తరావు మహారాజు
 | రవి
 | నిర్మాత కూడా
 |
| 2021
 | మానాడు
 | మన్సూర్
 |  |

### వెబ్ సిరీస్

| సంవత్సరం
 | ధారావాహిక
 | పాత్ర
 | ప్లాట్ ఫామ్
 | నోట్స్
 |
| --- | --- | --- | --- | --- |
| 2020
 | *సింగ పెన్నే* | Rayappa
 | జీ5
 |  |

## మూలాలు